{"word_count": 216, "character_count": 1860}
10 részes rajzfilmsorozatkészült a reformáció kezdetének 500. évfordulójára a Magyarországi Evangélikus Egyház megbízásábólrendező: Richly Zsolt; forgatókönyvíró: Lackfi János; főcímzene: Gryllus Dániel; producer: Fabiny Tamásjátékidő: 10×13 perc2017A film eredeti ötlete Richly Zsolt rajzfilmrendezőtől származik, akinek munkáin (pl. A kockásfülű nyúl) generációk nőttek fel Magyarországon. A Luther életéről szóló rajzfilm gondolatát alapos kutatómunka és anyaggyűjtés követte a reformátor életének és munkásságának legfontosabb helyszínein. A sorozat elsősorban a 12 éven felüli fiatal korosztály számára készült, de összetettsége és réteges értelmezési lehetőségei a felnőttek számára is élményt és információkat kínálnak. A megjelenítés a fametszet és a képregény ötvözésével hozza közel egymáshoz a középkort és mai, modern világunkat, ahogyan a reformáció 500. évfordulójára való készülésünk is egyszerre fókuszál a múlt eseményeire és a hagyományokra, és fordul hangsúlyos érdeklődéssel afelé, hogy milyen hatással van mindez az egyház jelenére és jövőjére.A Luther életéről szóló tízrészes rajzfilmsorozat 13 perces epizódokból áll. Az első öt epizód magyar nyelven 2017 elejétől, a második öt epizód 2017 őszétől lesz kapható. A sorozat részei drámai ívűek, de pedagógiai célra is felhasználhatók. Az egyes epizódokhoz digitális tananyag készül, melynek feladatbankjából különböző korosztályok számára válogathatnak a pedagógusok, lelkészek az adott korosztállyal történő hittan- vagy egyéb szaktanórai feldolgozás, illetve gyülekezeti csoport igényeinek megfelelően.Hivatkozások A filmsorozat honlapja: http://lutherrajzfilm.hu Előzetes (1): https://www.youtube.com/watch?v=5Kt0oaRt2uA Előzetes (2): https://www.youtube.com/watch?v=lj764iT1vzE DVD (1-5. részek): http://bolt.lutheran.hu/ Hírek a filmről: http://www.evangelikus.hu/taxonomy/term/1924